آمریکا بیرلشمیش دؤولتلرینین پرزیدنتی دونالد ترامپ،
"دوشمن گوجلردن و یا باشقا گوجلردن یانلیشلیقلا بیزه یؤنه‌له‌بیله‌جک هر بیر موشکی ائندیرجییک. موشکین تیپی و یا سالدیرینین جغرافی قایناغی نه اولورسا اولسون بونا ایمکان وئرمه‌یه‌جییک" دئدی.
ترامپ، آمریکا ساوونما باخانلیغی (پنتاگون) دا موشک ساوونما وضعیت اینجه‌لمه‌سی راپورونا دایر آچیقلامالار وئردی.
ایرانین هفته باشین‌دا بیر اوزای آراجی آتیش سیناغی گئچیردیگینی و اوغورسوز اولدوغونو خاطیرلادان ترامپ،
"باشاری‌لی اولسایدی ایرانا حساس معلوماتلار وئره‌جک‌ ایدی. قاره‌لرآراسی بالیستیک موشک آختاریشلارین‌دا دا ایستیفاده ائدردیلر. آمریکایا چاتماغا یؤنلیک هر هانسی بیر توتوما ایمکان وئرمه‌یه‌جییک" دئیه دانیشدی.
ایران ایله نوکلئر آنلاشمانی سونا چات‌دیرماقلا "معجزه بیر ایش" گؤردوکلرینی دئیه‌ن ترامپ، ایرانین ایکی ایل اؤنجه‌کین‌دن چوخ فرق‌لی بیر اؤلکه اولدوغونو، تهرانین آمریکا ایله دانیشماق ایستدیگینی ایر‌لی سوردو.
آمریکانین رقیبلرینه قارشی تکنولوژیک معنادا هر زامان اؤنده اولماسی لازیم اولدوغونو وورغولایان دونالد ترامپ،
"آمریکا، سیر موشکلرین‌دن هیپرسونیک موشکلره قدر بوتون موشک تیپلرینه قارشی قوروما تامین ائتمک اوزره مؤوقعیتینی دییشدیریر" دئدی.
ترامپ، اوزایی بیر ساواش میدانی اولاراق گؤردوکلرینی، بو سبب‌دن اوزای گوجلری قوموتان‌لیغینی قوردوقلارینی بیلدیره‌رک، بونلاری سؤیله‌دی:
"یئنی بودجه‌مده اوزایا قونوشلو بیر موشک ساوونما مرحله‌سینه سرمایه قویاجاییق. بو یئنی بیر تکنولوژی. سیستم ایزلمه ائده‌جک و دوشمن گوج‌لردن و یا باشقا گوجلردن یانلیشلیقلا بیزه یؤنه‌له‌بیله‌جک هر بیر موشکی ائندیرجییک. موشکین تیپی و یا سالدیرینین جغرافی قایناغی نه اولورسا اولسون بونا ایمکان وئرمه‌یه‌جییک".
ترامپ، آمریکانین "چوخ زنگین بیر اؤلکه" اولدوغونو بیلدیره‌رک، متفیق و اورتاقلارینا واشینگتونون وئردیگی قورومانین قارشیلیقلارینی آرتیق اؤد‌مه‌لرینی طلب ائتدیگینی دیله گتیردی.
ایلک سئچیله‌ن‌ده آوروپادا ان سئویلن شخصیتلردن بیری اولدوغونو ایر‌لی سوره‌ن ترامپ، ناتو عضولرینی ائتمه‌لری لازم اولان ساوونما خرجلری تعهدلارینی یئرینه یئتیرمه‌یه چاغیردیغینی و بونا گؤره ده آوروپادا محبوبیتینی ایتیردیگینی سؤیله‌دی.
ترامپ، ناتو خرجلرینه دایر اؤنم‌لی ایر‌لیله‌مه‌لر قید ائتدیگینی وورغولایاراق،
"باشقاسینین راحاتجا آلداتدیغی بیری اولماریق. بو جور آدلاندیریلماق ایسته‌میریک" ایفاده‌لرینی ایشلتدی.
